Source: https://www.epi.sk/zz/2010-73
Timestamp: 2019-09-15 07:39:34+00:00

Document:
73/2010 Z. z. Zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení ni... | Aktuálne znenie
Hľadaj v 73/2010 ×
Zákon č. 73/2010 Z. z.Zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov
Čiastka 39/2010
Účinnosť od 01.04.2010 do17.04.2016
Aktuálne znenie 01.04.2010 - 17.04.2016
1. § 22 sa dopĺňa odsekom 8, ktorý znie:
„(8) V oznámení o výsledku verejného obstarávania v doplňujúcich informáciách sa uvedú mená a priezviská členov komisie, ktorí vyhodnocovali ponuky.“.
2. V § 33 sa za odsek 2 vkladá nový odsek 3, ktorý znie:
„(3) Verejný obstarávateľ a obstarávateľ môže pri vyhodnocovaní splnenia podmienok účasti vo verejnom obstarávaní uchádzačov, záujemcov a členov skupiny dodávateľov, ktorí sú obchodnou spoločnosťou, požiadať, aby predložili zoznam všetkých svojich spoločníkov a známych akcionárov.“.
3. V § 70 ods. 1 a 3 sa vypúšťajú slová „alebo na poskytnutie služieb“.
4. V § 70 sa za odsek 3 vkladá nový odsek 4, ktorý znie:
„(4) Prepojeným podnikom je aj právnická osoba, na ktorú má priamy alebo nepriamy rozhodujúci vplyv člen koncesionára, alebo ktorá má rozhodujúci vplyv na člena koncesionára, alebo ktorá spolu s členom koncesionára podlieha rozhodujúcemu vplyvu inej právnickej osoby na základe vlastníctva, finančného podielu alebo pravidiel, ktorými sa riadi.“.
5. V § 80 ods. 4 sa slová „§ 33 ods. 2 a 7“ nahrádzajú slovami „§ 33 ods. 2 a 8“.
6. § 110 sa dopĺňa odsekom 4, ktorý znie:
„(4) Funkčné obdobie predsedu úradu podľa odseku 3 končí až vymenovaním nového predsedu úradu.“.
7. V § 111 ods. 1 písm. a) sa na konci pripájajú tieto slová: „(§ 110 ods. 3 a 4)“.
8. § 148 sa vypúšťa.
9. Za § 155d sa vkladajú § 155e a 155f, ktoré znejú:
(1) Úrad sa neplatnosti zmluvy, koncesnej zmluvy alebo rámcovej dohody, ktoré boli uzatvorené v lehote od 1. apríla 2009 do 1. apríla 2010, môže dovolávať pred súdom len návrhom doručeným súdu najneskôr do 30 dní od 1. apríla 2010.
(2) Odsek 1 sa vzťahuje aj na dodatky k zmluve, koncesnej zmluve alebo rámcovej dohode, ktoré boli uzatvorené od 1. apríla 2009 do 1. apríla 2010.“.

References: § 22
 § 33
 § 70
 § 70
 § 80
 § 110
 § 111
 § 148
 § 155
 § 155